kardosdrur/scandi-wiki huggingface dataset:
Otto Skeel

Otto Skeel (1. december 1862 på Skeelslund – 26. april 1945) var en dansk godsejer, bror til Erik Skeel.

Han var søn af godsejer Sophus Skeel og hustru født baronesse Schaffalitzky de Muckadell og ejede fra 1887 til 1906 Oksholm. Skeel blev 1898 branddirektør i Fredensborg, var fra 1936 patron for Roskilde adelige Jomfrukloster og for det Skeel'ske Universitetslegat og medlem af bestyrelsen for det Skeelske Fideikommis. 10. november 1909 blev han Ridder af Dannebrog.

12. juli 1887 ægtede han på Hagestedgård Cathrine Marie "Mimi" Louise Henriette Tillisch (27. august 1864 på Hagestedgård - 27. januar 1943), datter af herredsfoged Christian Frederik Tillisch og Caroline født Grevenkop-Castenskiold. De havde seks børn, hvoraf en søn udvandrede til Canada, hvor hans efterkommere stadig lever.

Kilder 
Danmarks Adels Aarbog 1943.

Otto
Riddere af Dannebrog
Godsejere fra Danmark
Personer fra Jylland
Danskere i 1800-tallet
Danskere i 1900-tallet
Branddirektører fra Danmark
Kamassiner

Kamassiner (калмажи, eller kalmazhi, russisk: Камасинцы (også Камашинцы) ) var en samojedisk stamme i Sayan-bjergene omfattende omkring 500 personer, som boede ved floderne Kan og Mana i det 17. århundrede (i den sydlige del af det senere Krasnojarsk kraj). I det 18. og 19. århundrede fandtes to grupper: taigakamassiner, der levede af jagt, rensdyrhold og fiskeri, og steppekamassiner, der levede af kvægavl, hesteavl landbrug og jagt. 

De fleste kamassiner var blevet assimilerede med russiske bønder i begyndelsen af det 20. århundrede. Den sidste person, der talte kamassisk, var Klavdija Plotnikova, som døde i 1989.

Litteratur 

 Margus Kolga, Igor Tõnurist, Lembit Vaba, Jüri Vilkberg: Vene impeeriumi rahvaste punane raamat; Tallinn 1993; s. 158; opslag: Kamassid (estisk)

Eksterne henvisninger
 Red Book of the Peoples of the Russian Empire; opslag: The Kamas (engelsk)

Folkeslag i Rusland
Samojeder
Siri Seglem

Siri Seglem (født 30. marts 1983 i Sokndal) er en norsk håndboldspiller, der spiller for EH Aalborg. Hun har tidligere spillet for Sokndal, Bryne, Levanger, Team Esbjerg, Aalborg DH, HC Odense, Viborg HK og for det norske landshold.

Referencer 

Håndboldspillere fra Norge
Håndboldspillere fra Team Esbjerg
Håndboldspillere fra Aalborg DH
Håndboldspillere fra HC Odense
Håndboldspillere fra Viborg HK
Junior-VM i håndbold 2003 (kvinder)

Junior-VM i håndbold 2003 for kvinder var håndboldmesterskab, der blev afholdt i 2003. Danmarks U/21-håndboldlandshold deltog og spillede ligeledes EM. Holdets toopscorer blev Josephine Touray.

VM i håndbold
Håndbold i 2003
Kvindehåndbold
Andreas Skeel

Andreas Skeel (født 26. januar 1731 på Nordborg Slot, død 11. november 1776 på Langholt) var en dansk godsejer, amtmand og gehejmeråd, bror til Frederik Christian, Jørgen Erik og Vilhelm Mathias Skeel.

Han var søn af gehejmeråd Holger Skeel og hustru født baronesse Güldencrone og var fra 1746 til 1749 udenlands, hvor han studerede i Leipzig og Genève, blev 1749 kammerjunker og samme år assessor i Hofretten, 1751 surnumerær og 1755 virkelig assessor i Højesteret og 1764 kammerherre. Skeel var fra 30. september 1768 til 11. marts 1776 (kom på ventepenge) amtmand over Dronningborg, Silkeborg og Mariager Amter, blev 29. januar 1774 Hvid Ridder og nogle måneder før sin død gehejmeråd (21. marts 1776).

Skeel overtog 1766 Stamhuset Birkelse. Desuden ejede han 1758-70 Nibstrup og fra 1768 Langholt.

10. august 1758 ægtede Skeel i Viby Kirke på Fyn Charlotte Amalie Charisius (10. marts 1737 på Constantinsborg - 26. juni 1788 i København), datter af Constantin August Charisius og Kirsten født baronesse Güldencrone. Parret fik ingen børn, og stamhuset overgik derfor til broderen Frederik Christian Skeel til Mullerup. Hustruen er begravet i Holmens Kirke.

Kilder 
Danmarks Adels Aarbog 1943.

Andreas
Gehejmeråder fra Danmark
Godsejere fra Danmark
Amtmænd fra Danmark
Riddere af Dannebrog (1671-1808)
Kammerherrer fra Danmark
Dommere i Hofretten (Danmark)
Højesteretsdommere fra Danmark
Danskere i 1700-tallet
Personer fra Nordborg
Helmuth Plessner

Helmuth Plessner (4. september 1892 i Wiesbaden – 12. juni 1985 i Göttingen) var en tysk filosof og sociolog.

Liv
Plessner begyndte 1910 på medicinstudiet. Senere læste han filosofi i Freiburg, Göttingen og Heidelberg. Han havde bl.a. Wilhelm Windelband, Max Weber og Edmund Husserl. Han var derfor stærkt påvirket af fænomenologi og nykantianisme.

Værker

 Gesammelte Schriften. Herausgegeben von Günter Dux u. a. 10 Bände. 1980-1985
 Die wissenschaftliche Idee, ein Entwurf über ihre Form (1913)
 Krisis der transzendentalen Wahrheit im Anfang (1918)
 Die Einheit der Sinne. Grundlinien einer Ästhesiologie des Geistes (1923)
 Grenzen der Gemeinschaft. Eine Kritik des sozialen Radikalismus. (1924)
 Die Stufen des Organischen und der Mensch. Einleitung in die philosophische Anthropologie (1928)
 Macht und menschliche Natur. Ein Versuch zur Anthropologie der geschichtlichen Weltansicht (1931)
 Zur Anthropologie des Schauspielers (1948)
 Lachen und Weinen. Eine Untersuchung der Grenzen menschlichen Verhaltens (1941)
 Das Lächeln, in: Pro regno, pro sanctuario, Festschr. für G. van der Leeuw (1950)
 Die verspätete Nation. Über die politische Verführbarkeit bürgerlichen Geistes (1959, ursprünglich 1935)
 Die Frage nach der Conditio humana (1961)
 Die Emanzipation der Macht (1962)
 Anthropologie der Sinne (1970)
 Mit anderen Augen. Aspekte einer philosophischen Anthropologie (1982)

Eksterne referencer 
 .
 Officiel hjemmeside for Helmuth Plessner Gesellschaft
 Tysk hjemmeside om Scheler Plessner, og Gehlens filosofiske antropolgi

Fodnoter

Filosoffer fra Tyskland
Sociologer fra Tyskland
Personer fra Wiesbaden
Faglitterære forfattere fra Tyskland
Tyskere i 1900-tallet
Ansatte ved Göttingens Universitet
Vilhelm Mathias Skeel

Vilhelm Mathias Skeel (født 2. juni 1746 på Nordborg Slot, død 9. april 1817 i Sorø) var en dansk godsejer, amtmand og officer, bror til Andreas, Frederik Christian og Jørgen Erik Skeel og far til Holger Frederik Skeel.

Han var søn af gehejmeråd Holger Skeel og hustru født baronesse Güldencrone og blev 1760 løjtnant i 2. jyske nationale Rytterregiment, 1763 sekondløjtnant i Sjællandske gevorbne Dragoner, 1765 ritmester i Jyske Kyradserer, blev 1766 kammerjunker og fik 1770 afsked fra Hæren.

Skeel studerede 1761-65 på Sorø Akademi og blev cand.jur. 1765. Han var fra 1772 til 1781 amtmand over Stavanger Amt, blev 1774 kammerherre, 1783 surnumerær deputeret i Rentekammeret og var fra 17. august 1785 til 31. december 1798 amtmand over Antvorskov og Korsør Amter, fra 21. marts 1787 tillige ad interim over Sorø og Ringsted Amter.

Skeel ejede Fårevejle (til 1767) og Krummerupgård samt Det Skeel'ske Majorat (1815). Fra 1798 var han patron for Roskilde adelige Jomfrukloster.

18. juni 1783 ægtede Skeel i Christiansborg Slotskirke Mette Vind (14. marts 1749 i København - 8. oktober 1808), datter af major Holger Vind og Christiane Amalie Frederikke Rampe. Hun var fra 1773 hofdame og 1780-82 kammerfrøken hos prinsesse Charlotte Amalie.

Kilder 
 Danmarks Adels Aarbog 1943.

Vilhelm Mathias
Kavaleriofficerer fra Danmark
Godsejere fra Danmark
Amtmænd fra Danmark
Amtmænd fra Norge
Jurister fra Danmark
Kollegiedeputerede fra Danmark
Kammerherrer fra Danmark
Danskere i 1700-tallet
Danskere i 1800-tallet
Personer fra Nordborg
Alexander Pfänder

Alexander Pfänder (7. februar 1870 i Iserlohn – 18. marts 1941 i München) var en tysk filosof. Han regnes normalt som realistisk fænomenolog.

Pfänder studerede hos Theodor Lipps i München, hvor han tilbragte hele sin akademiske karriere. Han udarbejdede bl.a. fænomenologiske analyser af viljens psykologi.

Værker
 Phänomenologie des Wollens, 1900
 Einführung in die Psychologie, 1904
 Zur Psychologie der Gesinnungen, in: Jahrbuch für Philosophie und phänomenologische Forschung, Halle (Max Niemeyer), Band I (1913) und Band III (1916).
 Logik, in: Jahrbuch für Philosophie und phänomenologische Forschung, Halle (Max Niemeyer), Band IV (1921).
 Die Seele des Menschen, 1933

Eksterne referencer
Online biografi (på tysk) 

Filosoffer fra Tyskland
Faglitterære forfattere fra Tyskland
Tyskere i 1800-tallet
Tyskere i 1900-tallet
Fænomenologer
EPosthuset

ePosthuset er en internetbaseret selvbetjeningsservice, der tilbydes af Post Danmark. Der kan logges på ePosthuset med NemID eller med en særlig adgangskode til ePosthuset.

På ePosthuset kan man:
Tilmelde sig modtagerflex - således at postbudet må stille pakker, når man ikke er hjemme.
Tilmelde sig pakkeboksen - så man kan få sendt pakker direkte til en pakkeautomat.
Tilmelde sig opbevaring af post - så posten opbevares på distributionscentret, fx mens man er på ferie.
Tilmelde sig tidlig post - så post modtages inden kl. 10.
Tilmelde sig reklamer nej tak - og ikke få tilsendt reklamer og/eller andre adresseløse forsendelser.
Melde flytning af postadresse - for en selv og sin familie.
Leje en postboks - hvor man kan få leveret post.
Få adgang til e-Boks - hvor der kan modtages elektronisk post.
Handle i en e-handelsbutik - og fx købe frimærker, postkort og konvolutter

Ekstern henvisning 
ePosthuset.dk 

Posten i Danmark
Post Danmark
Postboks

En postboks er en unik adresserbar aflåselig boks til modtagelse af postforsendelser. Postbokse er typisk placeret på postkontorer, i forbindelse med postbutikker, ved postdistributionscentre eller ved posthuse.

I mange lande, især i Afrika og i Mellemøsten, leveres der ikke post fra dør til dør. Derfor har leje af en postboks traditionelt været den eneste måde man kunne modtage post på i sådanne lande. Lande som Jordan og Libanon er dog nu ved at introducere hjemmelevering af post.

Generelt set lejes postbokse af enten individer eller virksomheder på aftaler varierende fra en måneds længde til et års længde. Prisen på postbokslejen afhænger af postboksens størrelse. I centrale og urbane forretningsområder kan postbokse være dyrere end på landet.

I Danmark udlejer Post Danmark postbokse, de kan bl.a. udlejes gennem ePosthuset. Historisk set var det i Danmark gratis at benytte en postboks, men man skulle have et påviseligt behov for at få tilladelse til en sådan, som regel i form af større mængder post.

Kilder 

Boks
US Open-mesterskabet i damedouble

Damedoublemesterskabet ved US Open i tennis er afviklet hvert år siden 1889. De første mange år til og med 1967 under navnet US National Championships, hvor mesterskabet var forbeholdt amatører. Siden 1968 har turneringen været åben, så både professionelle og amatører kan deltage.

Spillesteder 

Damedoublemesterskabet er gennemt tiden blevet spillet fem forskellige steder i tre forskellige byer på tre forskellige underlag.

Vindere

Finaler

Se også 
Andre US Open-rækker
US Open-mesterskabet i herresingle
US Open-mesterskabet i damesingle
US Open-mesterskabet i herredouble
US Open-mesterskabet i mixed double

Andre grand slam-mesterskaber i damedouble
Australian Open-mesterskabet i damedouble
French Open-mesterskabet i damedouble
Wimbledon-mesterskabet i damedouble

Kilder / eksterne henvisninger 
List of US Open Women's Doubles Champions
US Open Doubles Records

Noter 

 
Etableret i 1889
Dub

Dub er en rytmisk musikgenre udviklet i Jamaica primært fra reggae. Dub er kendetegnet ved et ofte langsommere og mere ambient lydbillede end reggae, og dub-musikken er mindre vokal-præget end reggae. Navnet kommer af dubbing-teknik, som siden 60'erne er blevet brugt til ekko effekt på en lydkilde.

Musikgenrer
Doug Heffernan

Doug Heffernan er en fiktiv karakter i den amerikanske komedieserie King of Queens.

Fiktive personer fra USA
Tv-seriefigurer
Bad Company

Bad Company er en engelsk rock-supergruppe grundlagt i 1973 af to tidligere medlemmer af bandet Free - sanger Paul Rodgers og trommeslageren Simon Kirke samt Mott the Hoople guitarist Mick Ralphs og King Crimson bassist Boz Burrell. Peter Grant, manageren til det britiske rockband Led Zeppelin, gik med til at være manager for bandet (han var manager for Bad Company indtil 1982, hvor Swan Song Records lukkede). Bad Company haft stor succes i 1970'erne. Mange af deres singler, såsom "Bad Company", "Can't Get Enough", "God Lovin 'Gone Bad" og "Feel Like Makin' Love", forbliver populære med rock fans fra både fortid og nutid, samt deres hits forbliver store indenfor den klassiske rock radio.

Eksterne henvisninger 
 

Rockgrupper fra Storbritannien
Etableret i 1973
Sophie af Württemberg

Sophie af Württemberg (født 17. juni 1818 i Stuttgart, død 3. juni 1877 i Haag) var dronning af Nederlandene og storhertuginde af Luxembourg i 1849–77. Hun var datter af kong Wilhelm 1. af Württemberg og Katarina Pavlovna af Rusland, og hun var datterdatter af kejser Paul 1. af Rusland).

Ægteskab 
Den 18. juni 1839 blev Sophie gift med sin fætter, den kommende kong Vilhelm 3. af Nederlandene. Ægteskabet blev ikke lykkeligt. Fra 1855 levede hun og manden adskilt. Han giftede sig igen efter hendes død.

Sønner 
Dronning Sophie og kong Vilhelm 3. fik tre sønner:
 Vilhelm af Nederlandene (1840 – 1879), kronprins i 1849–1879, død af en kombination af flere sygdomme. 
 Maurits af Nederlandene (1843 – 1850), prins af Nederlandene og af Oranje-Nassau, døde som barn 
 Alexander af Nederlandene, (1851 – 1884), kronprins i 1879–1884, død af tyfus 

To af sønnerne nåede at blive voksne. De overlevede deres mor, men ikke deres far.  

Ingen af sønnerne blev gift. Efter faderens død i 1890 blev den hollandske trone overtaget af deres yngre halvsøster Vilhelmine af Nederlandene (1880 – 1962).

Titler 
 1818 – 1839 Hendes kongelige Højhed Prinsesse Sophie af Württemberg
 1839 – 1849 Hendes kongelige Højhed Fyrstinden af Oranje (Hare Koninklijke Hoogheid De Prinses van Oranje)
 1849 – 1877 Hendes Majestæt Dronningen af Nederlandene og Storhertuginden af Luxembourg

Personer fra Stuttgart
Huset Württemberg
Huset Oranien-Nassau
Dronninger af Nederlandene
Storhertuginder af Luxembourg
Forvridning

En forvridning er inden for økonomisk teori et tiltag eller en omstændighed, som medfører, at markedsmekanismen på et marked ikke fungerer efter hensigten, dvs. der er ikke fuldkommen konkurrence. Forvridningen er derfor årsag til en markedsfejl og medfører en inefficiens i systemet. Tiltag som skatter, subsidier, prisregulering, importforbud mv. kan skabe forvridninger på samme måde som en monopolstilling, karteldannelse eller andre konkurrencebegrænsende tiltag.

Mikroøkonomi
Aars Posthus

Aars Posthus  eller Aars Distributionscenter er et postdistributionscenter på Markedsvej i Aars. Alt postomdeling i 9600 Aars, 9631 Gedsted, 9240 Nibe, 9610 Nørager, 9640 Farsø, 9670 Løgstør, 9690 Fjerritslev og 9460 Brovst foregår med udgangspunkt fra Aars Posthus.

I september 2015 flyttede postdistributionscenteret fra Banegårdsvej 2 til Markedsvej. Der har havde Post Danmark købt en 3000 kvadratmeter stor bygningen, der engang husede Dania Maskinfabrik. Her blev de fire eksisterende distributionscentre i Aars, Farsø, Løgstør og Nibe samlet i den nye bygning.

Den 20. november 2007 lukkede postekspeditionen i posthuset, og personalet blev virksomhedsoverdraget til en nyindrettet postbutik i Kvickly på Markedsvej. Det skyldtes flere års fald i posthusets omsætning.

Posthusbygningen er bygget i røde teglsten.

Historie 

Den 14. marts 2010 lukkede Nørager Posthus og de 11 ansatte blev derefter flyttet til Aars Posthus

Kilder 

Bygninger, konstruktioner og anlæg i Vesthimmerlands Kommune
Posthuse i Danmark
Aars
Dick Black

Arthur Richard "Dick" Black (18. februar 1907 i Airdrie - ukendt) var en skotsk fodboldspiller. Han blev brugt på angrebspositionen. Han spillede for klubberne Stenhousemuir, Blantyre Victoria, Greenock Morton F.C., St. Mirren og Manchester United F.C..

Eksterne henvisninger
Spillerprofil på MUFCInfo.com 

Fodboldspillere fra Skotland
Fodboldspillere fra Manchester United F.C.
Fodboldspillere fra Greenock Morton F.C.
Hobro Posthus

Hobro Posthus eller Hobro Distributionscenter er et postdistributionscenter på Adelgade i Hobro. Tidligere var det også et posthus. Al postomdeling i distrikterne 9500 Hobro og 9632 Møldrup foregår med udgangspunkt fra dette center.

Den 20. april 2010 lukkede postekspeditionen i posthuset, og personalet blev virksomhedsoverdraget til en nyindrettet postbutik i Kvickly på Adelgade. Det skyldtes et konstant fald i omsætningen. I perioden 2008-09 var antallet af indbetalinger faldet med 17 % og antallet af kunder med 9 %.

Posthusbygningen er bygget i røde mursten.

Byens første posthus blev færdiggjort og taget i brug i 1624.

Kilder 

Posthus
Posthuse i Danmark
Bygninger, konstruktioner og anlæg i Mariagerfjord Kommune
Etableret i 1624
Phil Harris

Phil Harris (født 24. juni 1904, død 11. august 1995) var en amerikansk skuespiller, sanger og musiker.

Eksterne henvisninger 
 

Skuespillere fra USA
Andfjorden

Andfjorden er et sund som adskiller Andøya i Nordland fylke  og Senja i Troms og Finnmark. I sydvest går Andfjorden over i Kvæfjorden og Godfjorden mod Hinnøya. I sydøst går Andfjorden over i Vågsfjorden. Inde i Andfjorden ligger øerne i den tidligere Bjarkøy kommune, med Grytøya  som den største. Andfjorden er ca. 30 km bred og op til 517 meter dyb. 

Om sommeren går der færge over Andfjorden mellem Andenes på Andøya og Gryllefjord på Senja.

Ved Steinavær i Andfjorden er der  et stort koralrev.

Kilder og henvisninger

Fjorde i Nordland
Fjorde i Troms og Finnmark
Sund (farvand)
Anne-Marie Pedersen

Anne-Marie Pedersen (født 20. marts 1962 i Nørre Nissum) er en dansk billedkunstner og maler. Arbejdsområde: maleri video, installation,i
medlem af Billedkunstnernes Forbund og Guirlanden. Hun debuterede i 1992.

Eksterne links 
 
  Anne-Marie Pedersens hjemmeside

Kunstnere fra Danmark
Danskere i 1900-tallet
Danskere i 2000-tallet
Personer fra Jylland
Malere fra Danmark
Virum Gymnasium

Virum Gymnasium eller VG er et alment gymnasium, der blev grundlagt i 1957 under navnet Virum Statsskole, beliggende i Virum i Lyngby-Taarbæk Kommune. Det er tegnet af den danske arkitekt Thomas Havning.

Virum Basketball Klub blev grundlagt som Virum Statsskoles Basketball Klub samme år, som gymnasiet åbnede.

I 2007 blev gymnasiet selvejende.

Den danske forfatter Ole Hyltoft har været ansat på Virum Gymnasium.

Berømte elever 
 1962: Nils Schou, forfatter
 1963: Ole Grünbaum, forfatter
 1982: Jan Sonnergaard, forfatter
 1984: Eva Ravnbøl, korrespondent og tv-vært
 1996: Charlotte Dyremose, cand.scient.pol. og politiker samt tidligere MF
 1992: Camilla Andersen, håndboldspiller

Referencer 

Gymnasier i Danmark
Etableret i 1957
Bygninger, konstruktioner og anlæg i Lyngby-Taarbæk Kommune
Gymnasium
Grytøya

Grytøya er en ø i Harstad kommune i Troms og Finnmark fylke i Norge. Øen ligger nord for Hinnøya omgivet af Toppsundet mod syd, Kvernsundet mod nord, Andfjorden mod vest og Vågsfjorden mod øst. 

Den har et areal på 107,74 km². Grytøya har en befolkning på 454 mennesker  (2012). Det højeste punkt er det 1.013 meter høje bjerg Nona. Indtil den 1. januar 2013 var 38 kvadratkilometer af nordsiden af øen en del af den tidligere Bjarkøy kommune. 

De største befolkningscentre på øen er fiskerlejet Grøtavær og bygderne  Bessebostad og Fenes.   Fra Bjørnå går der bilfærge til Stornes på Hinnøya. Fra Vikran er det færgeforbindelse nordover til Sandsøya og Bjarkøya.  

Gartneriet på Grytøya blev grundlagt  i 1926 og leverer roser og potteplanter til Harstad-området og Vesterålen. En planteskole åbnede  i 1962.

I 1972 styrtede en Twin Otter på vej fra Bardufoss til Stokmarknes ned  i bjerget Litjetussen. 17 mennesker omkom ved ulykken.

Referencer

Eksterne henvisninger 

Torghatten-Nord for færgeruter til og fra Grytøya.

Øer i Troms og Finnmark
Harstad
Joe Astley

Joseph Emmanuel "Joe" Astley (1. april 1899 i Dudley, West Midlands – oktober 1967 i Manchester) var en engelsk fodboldspiller. Han spillede for Manchester United F.C., Cradley Heath og Notts County F.C.. Han kom til Manchester United i august 1924 fra Cradley Heath. Han gjorde det godt for reserverne, men det blev kun til to kampe for Uniteds førstehold. Efter fire år i United gik turen til Notts County F.C. i 2. division.

Fodboldspillere fra Manchester United F.C.
Fodboldspillere fra Notts County F.C.
Fodboldspillere fra England
Personer fra Dudley
Virksomhedsoverdragelse

En virksomhedsoverdragelse er når en privat eller offentlig virksomhed sælges, bortforpagtes, fusioneres o.lign., og dele af eller hele virksomheden overdrages med ansatte, inventar og lagerbeholdning o.lign. til en anden juridisk person.

Lønmodtagere ved virksomhedsoverdragelse 
Arbejdsretlige regler herom er i Danmark fastsat i Lov om lønmodtageres retsstilling ved virksomhedsoverdragelse, der også omfatter overdragelse af forretningsenheder, der indgår i driften af virksomheden. Den danske lov er baseret på et direktiv fra det daværende EF (77/187/EØF som ændret ved direktiv 98/50/EF), og der er således blandt EU's medlemsstater stort set identiske regler på dette område.

Eksterne henvisninger 
 Virksomhedsoverdragelsesloven

Erhvervsøkonomi
Juridiske begreber
Frederikshavn Posthus

Samtidig med Frederikshavn Station blev Frederikshavn Posthus indviet den 15. august 1871. Bygningen er tegnet af N.P.C. Holsøe.

I 1964 blev der bygget et nyt posthus i Skippergade 27. Posthusbygningen er bygget i røde teglsten.

Den 18. april 2012 lukkede postekspeditionen i Frederikshavn Posthus i Skippergade 27, Frederikshavn. 2 af de 4 medarbejdere fulgte med til en nyindrettet postbutik i SuperBrugsen, Søndergade 14, 9900 Frederikshavn. Det skyldtes flere års fald i posthusets omsætning.

Den 6. april 2013 var SuperBrugsen omdannet til en Fakta med egen postbutik. Postbutikken blev nedlagt i 2017; og den 5. januar 2018 genopstod postekspeditionen som en del af kiosken i Føtex, Rådhus Allé 83, 9900 Frederikshavn.

Historie 
Den 9. september 2013 lukkede Sæby Posthus og de ansatte blev derefter flyttet til henholdsvis Frederikshavn og Brønderslev Posthuse.

Den 9. januar 2012 lukkede Sindal Posthus og de 11 ansatte blev derefter flyttet til Frederikshavn Posthus. 

Med lukningen af Frederikshavn Posthus blev det til PostNord Distributionscenter Frederikshavn, hvorfra al postomdeling til 9900 Frederikshavn, 9300 Sæby, 9352 Dybvad og 9870 Sindal udgår.

Kilder 

Posthus
Posthuse i Danmark
Hadsten Posthus

Hadsten Posthus er en bygning på Østergade i Hadsten, som oprindeligt blev opført som posthus i 1910. Bygningen er tegnet af Hack Kampmann. I 2014 blev bygningen solgt til en privat investor, som har åbnet et motionscenter.

Posthuset i Hadsten foregår siden 2006 fra en postbutik hos SuperBest i Hadsten Centret, og siden 2014 drives et postudleveringssted ved OK Plus i det nordlige Hadsten. Posten udgår fra Randers Distributionscenter.

Historie 
Postmester Terkelsen startede i 1908 et postkontor op i Hadsten, der indtil 1910 blev drevet fra cigarhandler Nielsens ejendom. I 1910 kunne Terkelsen, samt det øvrige personale, tage et nyt posthus i brug, der var tegnet af Hack Kampmann. I slutningen af 2000'erne blev huset betegnet som utidsvarende af Post Danmark, der i den efterfølgende periode havde ejendommen til salg. Det lykkedes dog ikke, og planerne blev droppet. Post Danmark flyttede i 2006 ekspeditionen til SuperBest.

I 2013 besluttede Post Danmark helt at lukke distributionscentret i Hadsten, og i fremtiden at posten skulle udgå fra Randers.

Huset blev i 2014 solgt til en privat investor, der har omdannet det til et fitnesscenter.

Referencer 

Posthus
Etableret i 1910
Ophørt i 2013
Nedlagte posthuse i Danmark
Hack Kampmann